text: udgifter til behandling
  
  publiceret: 2021-04-26 20:37:57+02:00
  Udgifter til behandling kan man få erstattet, som ikke bliver betalt fra anden side (fx den offentlige sygesikring eller sin egen ulykkesforsikring). Det kan være udgifter til medicin, fysioterapi, kiropraktorbehandling, hjælpemidler og hjemmehjælp, som lægen har ordineret, eller rimelige udgifter til transport til og fra et behandlingssted. Fremtidige helbredelsesudgifter bliver erstattet med et kapitalbeløb, der udbetales på én gang og udregnes efter regler, der er fastsat i erstatningsansvarsloven.